tomron87/hebrew-wikipedia-sentences-corpus huggingface dataset:
ב- עבר לקבוצת הנוער של המועדון הבכיר בעיר, אוסייק, ובאותה העונה אף ערך שתי הופעות במדי הקבוצה בליגת העל היוגוסלבית.
בעונת , עונת הבכורה של ליגת העל הקרואטית, היה בייליצה לשחקן חשוב במערך הקבוצה, ואף כבש שבעה שערי ליגה שסייעו לקבוצתו לסיים במקום השלישי בטבלה.
כבר לאחר שלוש הופעות בעונת , עזב בייליצה לספרד.
בסך הכול ערך בייליצה 28 הופעות ליגה במדי אוסייק, בהן כבש שבעה שערים.
זמן קצר לאחר פתיחת עונת 1992/1993 בליגה הספרדית, הצטרף בייליצה לאלבסטה.
בייליצה ערך את הופעת הבכורה שלו ב-18 באוקטובר 1992, כשעלה כמחליף בדקה השבעים בניצחון 0–4 על ריאל בורגוס.
עד לסוף חודש ינואר 1993 רשם שש הופעות ליגה ועוד שלוש הופעות בגביע, ואף כבש שער אחד במסגרת הגביע, אך בעקבות חילופי המאמנים והגעתו של האורוגוואי ויקטור אספראגו, איבד בייליצה לחלוטין את מקומו בסגל.
עד לתום העונה שותף פעם אחת בלבד, כמחליף לתשע דקות וזאת לאחר למעלה מארבעה חודשים בהן לא שותף כלל, וסיים את העונה עם שבע הופעות ליגה בלבד.
אלבסטה הצליחה להינצל מירידה בפלייאוף מול מיורקה.
בעונה לאחר מכן, עדיין תחת אספראגו, פתח בייליצה בהרכב במחזור הפתיחה של העונה, הוחלף במחצית, ומאז לא שותף כלל בליגה עד לתום העונה.
לאחר שסיים עונה שלמה כמעט ללא דקות משחק, זכה בייליצה לתקווה מחודשת להיכלל בסגל לקראת עונת 1994/1995, לאחר שאספראגו סיים את דרכו במועדון.
תחת המאמן בניטו פלורו הפך בייליצה לשחקן מפתח בקבוצה, כאשר ערך 31 הופעות ליגה, מהן פתח ב-27, וכבש שישה שערים.
ההישג המרשים של אלבסטה באותה העונה היה ההעפלה לחצי גמר הגביע, אחרי שבשלב רבע הגמר הדיחה את אתלטיקו מדריד.
בייליצה כבש את שער הניצחון שלוש דקות לסיום משחק הגומלין (1-0 לאלבסטה), והעלה אותה לחצי הגמר (2-1 בסיכום במפגשים), שם הודחה על ידי ולנסיה.
בליגה הפסידה אלבסטה לסלמנקה בפלייאוף נגד הירידה, אך ניצלה לבסוף מירידת ליגה בעקבות הורדתן של סביליה וסלטה ויגו עקב איחור בתשלומים ובהגשת מסמכים להתאחדות הכדורגל הספרדית.
לבסוף בוטלה הורדתן של הקבוצות, והליגה הוגדלה ל-22 קבוצות כדי לפתור את הבעיה.
בייליצה המשיך לעונה נוספת באלבסטה תחת בניטו פלורו, שהוחלף בהמשכה באיניאקי סאס.
הוא ערך ארבעים הופעות ליגה באותה העונה, כולן למעט אחת בהרכב הפותח, בהן קבע שיא קריירה אישי של 13 שערי ליגה.
עם זאת, הוא לא הצליח למנוע את ירידתה של אלבסטה שהפסידה בפלייאוף 0–2 בסיכום שני מפגשים לאקסטרמדורה.
בסיום העונה, ולאחר ארבע עונות במועדון, עזב בייליצה את הקבוצה, בה ערך בסך הכול 79 הופעות ליגה בהן כבש 19 שערים.
לקראת עונת 1996/1997 בליגה הספרדית העליונה עבר בייליצה לריאל בטיס של המאמן לורנס סרה פרר, שם שיתף פעולה עם בן ארצו, רוברט יארני.
הקבוצה רשמה הצלחה בליגה הספרדית כאשר סיימה רביעית בטבלה, בעונה בה בייליצה היה בעיקר שחקן משלים, שרשם 27 הופעות ליגה, מתוכן עשר בהרכב, וכבש פעמיים.
באותה העונה העפילה הקבוצה לגמר הגביע, כאשר במפגש הראשון של חצי הגמר מול סלטה ויגו, כבש בייליצה את השער היחיד וקבע את תוצאת הסיום, 1-0 לבטיס.
עם 1-1 בגומלין, עלתה בטיס למפגש מול ברצלונה בגמר.
בייליצה נותר על הספסל ולא שותף בהפסדה של בטיס 2–3 לאחר הארכה.
בעונת 1997/1998, תחת לואיס אראגונס, חווה בייליצה ירידה במעמדו המקצועי.
עד למחצית העונה הספיק לערוך שלוש הופעות ליגה בלבד, כולן כמחליף, ושתי הופעות נוספות בגביע אירופה למחזיקות גביע, אף הן מהספסל.
בחלון ההעברות בינואר 1998, לאחר עונה וחצי בבטיס, עבר בייליצה ללאס פאלמס מליגת המשנה.
הוא ערך 11 הופעות ליגה רצופות (עשר מתוכן בהרכב) וכבש שער בודד, אך סיים את העונה בשלהי חודש מרץ עקב פציעה.
הוא המשיך לעונה נוספת בלאס פאלמס, אך שוב החמיץ משחקים רבים עקב ריבוי פציעות, וסיים את עונת עם 13 הופעות ליגה בלבד.
בסיום העונה שב בייליצה למולדתו לאחר שבע עונות רצופות בספרד.
לקראת עונת , חזר בייליצה לקבוצת נעוריו אוסייק.
במדיה של הקבוצה שב בייליצה לכושר משחק, וכבש שבעה שערי ליגה ב-16 הופעות שסייעו לקבוצתו לסיים את העונה במקום השלישי.
עונה לאחר מכן פתח בייליצה היטב וסייע לקבוצתו להעפיל לראשונה לסיבוב השלישי בגביע אופ"א, תוך שהיא מדיחה את ברונדבי ואת ראפיד וינה.
בייליצה בלט בעיקר בדו-קרב מול ראפיד וינה, בו כבש צמד במשחק הראשון (2-1 לאוסייק) ואת השער הראשון בגומלין (2-0 לאוסייק).
עד לחודש ינואר רשם בייליצה 14 הופעות ליגה, בהן כבש תשעה שערים.
כושרו הגבוה של בייליצה זימן לו מעבר בחלון ההעברות של ינואר אל הבונדסליגה, אז חתם במדיה של קייזרסלאוטרן של המאמן אנדראס ברמה.
בייליצה שיתף פעולה עם שחקנים בכירים ובהם יורי דז'ורקף ומריו באסלר הוותיקים ומירוסלב קלוזה הצעיר, ועד לתום העונה כבש שער ליגה בודד ב-13 הופעות.
על הופעותיו באותה העונה זכה בתואר כדורגלן השנה בקרואטיה לשנת 2000, וכן להופעת בכורה בנבחרת קרואטיה.
בעונה לאחר מכן מיעט בייליצה לשחק, וגם בשתי העונות הבאות שותף בעיקר כמחליף.
הוא סיים את דרכו בקבוצה בתום עונת 2003/2004, אחרי שלוש וחצי עונות במועדון, כשבמאזנו 65 הופעות ליגה מתוכן 41 בהרכב, וחמישה שערים.
לקראת עונת עבר בייליצה לאדמירה ואקר מדלינג מהבונדסליגה האוסטרית, שם ערך 52 הופעות וכבש 12 שערים בשתי עונות.
בתום עונתו השנייה במועדון, לא הצליחה הקבוצה לשרוד בליגה הבכירה, ובייליצה עזב לפ.צ.
קרנטן מליגת המשנה האוסטרית, לקראת עונת .
הקבוצה נבנתה כדי להילחם על ההפעלה לבונדסליגה, אך סיימה את העונה במקום השביעי והמאכזב.
בייליצה עצמו סיפק מספרים מרשימים כשכבש 11 שערים (עונה שנייה בקריירה עם מספר דו-ספרתי של שערי ליגה) ב-29 הופעות.
ב-15 בספטמבר 2007, זמן קצר לאחר פתיחת העונה, פוטר מאמן הקבוצה ובייליצה התמנה למאמן זמני-שחקן, תפקיד אותו מילא עד לתום העונה, כאשר הוא כובש שישה שערים ב-29 הופעות, אך מוביל את הקבוצה לירידה לליגה השלישית מהמקום העשירי בטבלה.
ב-30 ביוני 2008, עם תום העונה, פרש בייליצה ממשחק פעיל בגיל 37.
כחודש לאחר מעברו לקאיזרסלאוטרן, ובעיצומה של השנה בה נבחר לכדורגלן השנה בקרואטיה, זכה בייליצה בן ה-29 להופעת בכורה במדי נבחרת קרואטיה, תחת המאמן מירקו יוזיץ'.
הוא עלה כמחליף בדקה ה-76 בניצחון 0–1 על במשחק ידידות.
כחודש לאחר מכן ערך הופעה רשמית ראשונה, שוב כמחליף, כאשר עלה במקומו של רוברט פרוסינצ'קי בדקה ה-63 בניצחון 1–4 על במסגרת מוקדמות מונדיאל 2002. בחודשים הבאים ערך שתי הופעות נוספות במשחקי ידידות, אך לא זומן לסגל לקראת מונדיאל 2002.
לאחר כשנתיים וחצי ללא הופעה במדי הנבחרת, שב בייליצה בן ה-33 לסגל הנבחרת של אוטו באריץ', סמוך לפתיחת משחקי יורו 2004. לאחר שפתח בשני ניצחונות של קרואטיה במשחקי ידידות לקראת הטורניר, הוזמן בייליצה על ידי באריץ' לסגל קרואטיה ליורו.
בייליצה פתח בהרכב קרואטיה למשחק הראשון בטורניר מול (0-0), והוחלף לאחר 74 דקות על ידי ג'ובאני רוסו.
בייליצה שמר על מקומו בהרכב גם מול אלופת אירופה המכהנת , והוחלף בדקה ה-68 במצב של שוויון 2-2, שנותר עד לסיום.
בייליצה לא שותף בהפסד 2–4 ל שסיים את דרכה של קרואטיה בטורניר כבר בתום שלב הבתים, ולאחר הטורניר פרש מהנבחרת לאחר תשע הופעות במדיה.
ב-1 ביולי 2008, יום אחד בלבד לאחר פרישתו ממשחק פעיל, הפך בייליצה למאמנה הקבוע של קארנטן, אותה הדריך בעונה החולפת כמאמן זמני בדרך לליגה השלישית.
עד לפגרת החורף הוביל בייליצה את קארנטן למקום השישי בטבלה, עם שישה ניצחונות ליגה ב-15 משחקים, ולהדחה עם תבוסת 0–5 לראפיד וינה במסגרת הגביע האוסטרי.
ב-21 בינואר 2009, לאחר תקופה ארוכה של קשיים כלכליים, פורקה הקבוצה והפסיקה את פעילותה, ובייליצה שוחרר מתפקידו.
ב-19 במרץ 2009, כחודשיים לאחר סיום דרכו בקארנטן, התמנה לתפקיד מאמן לוסטנאו 07 מליגת המשנה האוסטרית, ששחררה את מאמנה ההולנדי לאחר שלושה הפסדי ליגה רצופים.
לאחר שהשיג שוויון במשחקו הראשון על הקווים, יממה בלבד לאחר מינויו, הוביל בייליצה את קבוצתו לארבעה ניצחונות רצופים שהעניקו לה יתרון במאבקי הירידה.
בששת המחזורים שנותרו עד לסיום הוביל בייליצה את לוסטנאו לניצחון אחד נוסף ושלוש תוצאות תיקו לצד שני הפסדים בלבד, ולוסטנאו הצליחה לשרוד בליגה כשסיימה תשיעית, מרחק מקום אחד ושלוש נקודות מקו האדום.
בייליצה פתח עם לוסטנאו את עונת בליגת המשנה, והוביל אותה לפתיחת עונה מוצלחת עם ארבעה ניצחונות ותיקו בחמשת מחזורי הפתיחה, כולל שלוש שלישיות, אלא שאז חלה ירידה משמעותית ביכולתה של הקבוצה.
עד לפגרת החורף צברה הקבוצה שמונה הפסדים וניצחון בודד ב-12 משחקים.
במהלך פגרת החורף סיים בייליצה את דרכו במועדון.
ב-10 במאי 2010, חצי שנה לאחר סיום דרכו בלוסטנאו, ירד בייליצה בחזרה לליגה השלישית באוסטריה כשהתמנה לתפקיד מאמן וולפסברג/סט.
בייליצה הגיע למועדון שישה מחזורים לתום עונת 2009/2010, כאשר הקבוצה הנאבקת על פסגת מחוז מרכז השיגה ניצחון אחד בלבד בחמשת משחקיה האחרונים.
בייליצה הוביל את הקבוצה לארבעה ניצחונות ושני הפסדים במחזורי הנעילה, שהבטיחו לקבוצה את הפסגה ואת המקום בפלייאוף ההעפלה לליגת המשנה.
עם 2–4 בסיכום שני מפגשים על אלופת מחוז מזרח, העפילה קבוצתו של בייליצה לליגת המשנה.
בעונת סיימה הקבוצה במקום הרביעי המפתיע בליגת המשנה, ובעונת השיגה קבוצתו של בייליצה את אליפות ליגת המשנה ואת הכרטיס לבונדסליגה האוסטרית.
בעונת , לראשונה בקריירת האימון שלו, הוביל בייליצה קבוצה בליגה בכירה.
הקבוצה סיימה את שותפותה עם מועדון סט.
אנדרה, ושיחקה בבונדסליגה האוסטרית בשם וולפסברגר.
לאחר פתיחת עונה קשה עם ארבעה הפסדים בחמשת מחזורי הפתיחה, הצליח בייליצה לייצב את הקבוצה, ועד לתום העונה הוביל אותה למקום החמישי בטבלה, הרחק ממאבקי הירידה, ומרחק נקודה בלבד מהמקום הרביעי המוביל להשתתפות במוקדמות הליגה האירופית.
לקראת עונת , ובעקבות ההצלחה הגדולה על הקווים בוולפסברגר, התמנה בייליצה לתפקיד מאמן האלופה, אוסטריה וינה, במקומו של פטר שטוגר שעבר לאמן בפ.צ.
באוגוסט 2013 הוביל בייליצה את אוסטריה וינה לראשונה בתולדותיה לשלב הבתים של ליגת האלופות, לאחר שקבוצתו הדיחה בפלייאוף את דינמו זאגרב.
בשלב הבתים הוגרלה האלופה האוסטרית עם אתלטיקו מדריד, זניט סנקט פטרבורג ופורטו, וסיימה אחרונה בבית עם חמש נקודות, כשאת ניצחונה היחיד בשלב זה השיגה במחזור הנעילה (4-1 על זניט).
ב-16 בפברואר 2014, יום לאחר שהקבוצה סיימה בשוויון 1-1 עם וינר נוישטאדט והאריכה את רצף משחקי הליגה ללא ניצחון לחמישה משחקים (שני הפסדים ושלוש תוצאות תיקו), פוטר בייליצה מתפקידו כשהקבוצה ממוקמת חמישית בלבד בטבלת הליגה.
ב-22 ביוני 2014, לאחר עשר שנים רצופות כשחקן וכמאמן באוסטריה, עזב בייליצה לאיטליה שם התמנה לתפקיד מאמן ספציה, לקראת עונת בסרייה ב'.
הקבוצה, שסיימה שמינית בעונה החולפת, השתפרה תחת בייליצה וסיימה את העונה במקום החמישי, מרחק נקודה מהמקום השלישי, והעפילה לסיבוב המוקדם של פלייאוף ההעפלה לסרייה א'.
בסיבוב זה נכנעה ספציה 1–2 בביתה לאבלינו לאחר הארכה, ולא העפילה לחצי הגמר.
בייליצה פתח את עונת עם המועדון, אך ב-21 בנובמבר 2015, לאחר 14 מחזורי ליגה, סיים את תפקידו במועדון לאחר רצף של שישה משחקים ללא ניצחון ליגה, ובהם שלושה הפסדים ושלוש תוצאות תיקו, כולל שתי תבוסות 1–5 ותבוסת 0–3.
ב-30 באוגוסט 2015, לאחר שבעה מחזורים בעונת בליגת העל הפולנית, התמנה בייליצה לתפקיד מאמן לך פוזנן.
בעונת הבכורה שלו על הקווים בפולין הוביל בייליצה את לך פוזנן למקום השלישי בטבלת העונה הסדירה, מרחק ארבע נקודות בלבד מהפסגה, ולמקום השלישי בטבלת הפלייאוף העליון, מרחק שתיים בלבד מהאלופה לגיה ורשה.
עונה לאחר מכן הוביל בייליצה את פוזנן למקום הראשון בתום העונה הסדירה, אך ב-10 במאי 2018, שני מחזורים בלבד לתום העונה, רשמה הקבוצה הפסד שהוריד אותה למקום השלישי מרחק חמש נקודות מהפסגה.
בעקבות ההפסד, פוטר בייליצה מתפקידו כמאמן הקבוצה.
פוזנן סיימה את הפלייאוף העליון במקום השלישי.
ב-15 במאי 2018, חמישה ימים בלבד לאחר שפוטר, התמנה בייליצה לתפקיד מאמן דינמו זאגרב.
בכך, שב בייליצה לליגה הקרואטית לראשונה מזה 18 שנים, אז עזב כשחקן את אוסייק.
בייליצה היה למאמנה השלישי של דינמו זאגרב באותה העונה, והחליף בתפקיד את ניקולה ג'ורצ'ביץ', בעקבות הפסדה של דינמו 0–1 לרודש שחתם תקופה חלשה של ניצחון בודד וארבעה הפסדים בשישה מחזורים.
משחק הבכורה של בייליצה על הקווים היה מחזור הנעילה, בו ניצחה דינמו 1–3 את אינטר זאפרשיץ' וזכתה באליפות קרואטיה.
משחקו השני על הקווים היה בגמר הגביע הקרואטי מול היידוק ספליט, בו ניצחה דינמו זאגרב 0–1, והשלימה זכייה בדאבל.
בכך, זכה בייליצה בשני תארים בתום שני משחקיו הראשונים על הקווים.
עונת הייתה עונה מוצלחת לדינמו זאגרב תחת בייליצה.
באירופה, צלחה הקבוצה שני סיבובים במוקדמות ליגת האלופות (7-2 בסיכום שני מפגשים מול הפועל באר שבע, 3-0 בסיכום מול אסטנה), אך נכנעה 2–3 בסיכום ליאנג בויז ברן בשלב הפלייאוף ונשרה לליגה האירופית.
בשלב הבתים של הליגה האירופית סיימה דינמו ראשונה בטבלת הבית (בו שיחקו בין היתר פנרבחצ'ה ואנדרלכט, עם ארבעה ניצחונות וללא הפסד.
בשלב הנוקאאוט הראשון הדיחה דינמו את ויקטוריה פלזן, ונעצרה רק בשמינית הגמר מול בנפיקה ליסבון.
בליגה הקרואטית רשמה דינמו עונה דומיננטית וזכתה באליפות שנייה ברציפות.
דינמו רשמה את הפסדה הראשון רק במחזור ה-15, וסיימה את העונה עם 92 נקודות, 19 יותר מבעונה החולפת ובפער עצום של 25 נקודות מסגניתה רייקה.
בסך הכול רשמה הקבוצה 29 ניצחונות ושני הפסדים בלבד ב-36 מחזורי הליגה.
דינמו התקרבה לזכייה בדאבל שני ברציפות, אך הפסידה בגמר הגביע הקרואטי 1–3 לרייקה.
בפתיחת עונת 2019/2020, הוביל בייליצה את דינמו לשלב הבתים של ליגת האלופות, לאחר שקבוצתו הדיחה בפלייאוף את רוזנבורג.
בשלב הבתים קבוצתו סיימה במקום האחרון.
ב-16 באפריל 2020 סיים את תפקידו לאחר פיטורי הצוות המקצועי.
נמשקר (בהונגרית: Nemeskér) הוא כפר קטן במחוז גיור-מושון-שופרון, שבצפון-מערב הונגריה.
כמו כפרים רבים באירופה גם אוכלוסיית נמשקר נמצאת במגמת ירידה מ-282 תושבים בשנת 1990 ועד ל-202 תושבים בשנת 2019
בנמשקר חיו יהודים בתקופות זמן שונות:
נמשסאלוק (בהונגרית: Nemesszalók) הוא כפר במחוז וספרם, בנפת פאפה.
נמשסאלוק ממוקם במחוז וספרם באזור שטוח בעמק הנחל מרצל (הנחל הוא 3 - 4 ק"מ), באמצע הדרך בין פאפה לבין צלדמלק (15-15 ק"מ).
במהלך מפקד האוכלוסין בשנת 2011 85.5% מהאוכלוסייה הצהירו שהם הונגרים, 2.9% צוענים, 0.9% רומנים, 0.4% גרמנים (14.1% לא הצהירו; בגלל זהויות כפולות המסך הוא גבוה יותר יכול להיות ב 100%).
התפוצה הדתית הייתה כדלקמן: 47.2% רומית קתולית, קלוויניסטית 11.2%, לותרנית 19.3%, 3.4% ללא השתייכות דתית (17.9% לא הצהירו).
יהודים החלו להתיישב בנמשסאלוק במחצית הראשונה של המאה ה-18. עיקרם עסקו במסחר, וחלקם היו פקידים ובעלי מלאכה.
הקהילה היהודית קמה בשנת 1850 והיו בה חברה קדישא, בית קברות יהודי, בית כנסת ותלמוד תורה.
בשנת 1938, בעקבות "החוקים היהודיים" נישלו את רוב יהודי הכפר מפרנסותיהם, בשנת 1941 לקחו את חלק מגברי הכפר לעבודות כפייה, רובם ניספו בחזית באוקראינה.
במאי 1944 נשלחו יהודי הכפר לגטו בפאפה ומשם נשלחו ביולי למחנה ההשמדה אושוויץ.
שמו שטרן (1874–1946) איש עסקים, בנקאי, הונגרי-יהודי, מנהיג הקהילה היהודית, תחילה של בודפשט ולאחר מכן ברמה הארצית.
ננאד סבטקוביץ' (בסרבית: Ненад Цветковић; נולד ב-6 בינואר 1996) הוא כדורגלן סרבי המשחק בעמדת הבלם בראפיד וינה.
סבטקוביץ' התחיל את הקריירה שלו במחלקת הנוער של הכוכב האדום בלגרד.
בקיץ הושאל לראקוביצה, בה שיחק בחצי הראשון של העונה, ואת חציה השני של העונה העביר ברדניצ'קי בלגרד.
בקיץ חזר לכוכב האדום, אך בינואר חתם בזמון.
בעונתו הראשונה בקבוצה היה שותף לעליה של המועדון לליגת העל הסרבית.
ב-16 ביוני 2023 חתם בראפיד וינה האוסטרית.
נמשגולאץ' (בהונגרית: Nemesgulács) הוא כפר קטן במחוז וספרם שבמרכז הונגריה.
כמו כפרים רבים באירופה גם בנמשגולאץ' מספר התושבים נמצא בירידה.
בנמשגולאץ' חיו יהודים בתקופות זמן שונות.
נמשוויטה (בהונגרית: Nemesvita) הוא כפר קטן במחוז וספרם שבמרכז הונגריה.
כמו כפרים רבים באירופה גם בנמשוויטה מספר התושבים נמצא בירידה.
בנמשוויטה חיו יהודים בתקופות זמן שונות.
על ראש גבעה ביער סמוך לכפר נמצא בית קברות יהודי שם ישנן כ-15 מצבות, חלקן נפלו או נשברו.
נמשוואמוש (בהונגרית: Nemesvámos) הוא כפר במחוז וספרם שבמרכז הונגריה.
בנמשוואמוש חיו יהודים בתקופות זמן שונות.
ננגרהאר (בפרסית/דארי: ننگرهار, בפשטו: ننګرهار) הוא אחד מבין 34 מחוזות אפגניסטן.
למחוז גבול בין-לאומי עם ח'ייבר פח'טונח'ווה ברפובליקה האסלאמית של פקיסטן.
בירת המחוז היא העיר ג'לאלאבאד, הממוקמת 150 קילומטרים מבירת המדינה קאבול.
שטחו של המחוז 7,727 קילומטרים רבועים ואוכלוסייתו מונה 1,517,000 איש, מה שהופך את המחוז לשלישי הכי גדול באפגניסטן מבחינת אוכלוסייה, אחרי המחוזות הראת וקאבול.
בצפון המחוז גובל במזרח כונר ולגמאן, במערב עם מחוזות הבירה קאבול ולוגר וכאמור עם פקיסטן.
הטמפרטורה הממוצעת במחוז מגיעה ל-45 מעלות צלזיוס בקיץ ומינוס 2 מעלות צלזיוס בחורף, כמות הגשמים הממוצעת בחורף נעה בין 224–390 מילימטר.
בצפון המחוז נמצא רכס הינדו-כוש, בו יורד שלג לאורך רוב עונת החורף.
ספינגהר הוא רכס הרים מפורסם בננגרהאר שעובר במזרח המחוז ומשמש אטרקציה תיירותית.
הרכסשמתחיל 48 קילומטרים מערבית לפשאוור ומגיע עד אל מחוז לוגר.
אורכו של רכס הרים זה מגיע ל-180 ק"מ, וגובהו הממוצע הוא 3,500 ק"מ מעל פני המים.
הפסגה ההררית נמדדת ב-4,755 מטר וחלק מהרכס מחוסה שלג רוב עונות השנה.
כמו כן זהו מבין מקומות מושבו של נמר השלג.
מחוז ננגרהאר ממוקם לאורך נתיב כביש המעבר הראשי של קאבול-פשאוור, שאורכו 92 קילומטרים ועובר בין אפגניסטן לפקיסטן.
מסלול מעבר זה הקל על אפשרויות תעסוקה טובות במחוז ננגרהאר, שמילא תפקיד חשוב בפיתוח כלכלת המדינה, ובמיוחד המחוזות המזרחיים.
עסקים כלכליים כגון השקעות ומניות הם אמצעי טוב להכנסות במחוז, שכן ישנם סוחרים שעסוקים במסחר בין-לאומי, בנוסף לעסקים מקומיים.
סוחרים בין-לאומיים מייבאים סחורות באמצעות חברותיהם ממדינות שונות בעולם כמו הרפובליקה העממית של סין, יפן, אוזבקיסטן, טורקמניסטן, הודו ופקיסטן.
אך מספרם של סוחרים כאלה פחות לעומת העסקים הקטנים והמקומיים, סוחרים מקומיים מייבאים דגנים, בעלי חיים, עצי הסקה וסחורות אחרות מכפרים לערים ומוכרים אותם בג'לאלאבאד, בקאבול, בבלך, בפאשוור ובמרכזי מסחר אחרים ברחבי האזור.
מחוז ננגרהאר משמש כצומת דרכים בין אפגניסטן לפקיסטן, מה שמגביר את הגידול התעשייתי במחוז.
ישנה השקעה רבה על פיתוח התעשייה ומוצרים מקראצ'י בפקיסטן עוברים אל המחוז בכביש מהיר.
מספר מפעלים גדולים של שיש הוקמו בשנת 2003 בנפת סורק רוד, המייצאים גולות למחוזות אחרים.
מפעל של אלומיניום המייצר סיר לחץ וכלים אחרים פועל גם כן בננגרהאר, בעוד שכמה מפעלים גדולים לבניית ריקשה פעילים בנפת סורק רוד, שעד כה ייצר מאות כלי רכב.
נשים רבות מתפרנסות מעבודה בייצור רקמות במחוז.
מפעל קטן נוסף של עמילן פועל בעיר ג'לאלאבאד וכמוהו גם בית חרושת לייצור דבקים.
כמעט כל תושבי המחוז מאמינים באסלאם סוני וישנם 3,834 מסגדים במחוז.
ישנם 297 מוסדות חינוך בכל המחוז (בהם ישנן שתי אוניברסיטאות) ו-27% מכלל האוכלוסייה יודעים אוריינות.
ישנם 9 בתי חולים במחוז ו-229 קופות חולים.
ל-47% מכלל האוכלוסייה יש זמינות לשימוש יום יומי בחשמל.
מושל ננגרהאר הוא גולאב מנגל, אשר משרת בתפקיד מאז שנת 2016 כאשר מאבק פוליטי בין קודמו בתפקיד וזקני שבטים הביא להתפטרות המושל הקודם.
המושל המחוזי מטעם ארגון הטרור של הטליבאן אינו ידוע, קודמו בתפקיד נפטר בפשאוור במהלך שנת 2015 והמחליף הצפוי נעצר בידי הממשלה האפגנית שנה מאוחר יותר.
ההתקוממות בננגרהאר במסגרת המאבק נגד הממשלה האפגנית מקוטעת, ומתערערות על ידי מאבקי כוח פנימיים עם מפקדים ולוחמים המעורבים בפעילות פלילית.
דוגמאות לקבוצות האפגניות והזרות השונות שנמצאות במחוז כוללות את טליבאן, חיזב-י אסלאמי, כמו גם קבוצות סלפים רדיקלים, וקבוצות זרות כמו אל-קאעדה ואחרים.
עוד דווח על לחימה בין שבטית בתוך הקהילות המסורתיות במחוז.
מלבד כוחות הביטחון האפגנים וכוחות בין-לאומיים, ישנם גם פעילויות של יחידות מיוחדות צבאיות פרו-ממשלתיות, שהוכשרו באופן בלתי רשמי ומפוקחות על ידי ה-CIA.
מעורבותם של גורמים חיצוניים, ביניהם פקיסטן, איראן, הודו, סין העממית, רוסיה וארצות הברית, מסבכת עוד יותר את היחסים המתוחים בין הפלגים השונים הנאבקים ללא הרף על גורל המחוז.
רוב הנפות במחוז מסווגות כמחולקות בין כוחות שונים.
שמונה נפות נמצאות בשליטה ממשלתית מלאה.
754 אירועים הקשורים למורדים התרחשו בתקופת ינואר 2018 – פברואר 2019 (ממוצע של 12.6 אירועים בשבוע).
דוגמאות לתקריות כוללות מספר תקיפות אוויריות שביצעו כוחות פרו-ממשלתיים נגד הטאליבן, עימותים בין טליבאן לבדלנים, והתקפות התאבדות נגד מטרות אזרחיות מצד מורדים.
מדובר בעלייה של 111% בהשוואה לשנת 2017. מחוז ננגרהאר הוא המרכז הגדול ביותר להתנגשויות צבאיות במסגרת המאבק האפגני נכון לשנת 2020.
מחוזות אפגניסטן מחולקות ליחידות שלטוניות בשם "נפות", להלן הנפות של מחוז ננגרהאר ואוכלוסייתן.
נמשגרז'ן (בהונגרית: Nemesgörzsöny) הוא כפר במחוז וספרם שבמרכז הונגריה.
כמו יישובים רבים באירופה גם בנמשגרז'ן מספר התושבים נמצא בירידה.
בשנת 1940 הוקם הכפר מאיחוד של שני כפרים אלשוגרז'ן (Alsógörzsöny) ופלשוגרז'ן (Felsőgörzsöny).
בכפרים שהרכיבו את נמשגרז'ן חיו יהודים בתקופות זמן שונות.
נמשהן (בהונגרית: Nemeshany) הוא כפר במחוז וספרם שבמרכז הונגריה.
כמו יישובים רבים באירופה גם בנמשהן מספר התושבים נמצא בירידה.
שמו הוזכר במסמכים משנת 1230. הכפר הוקם על ידי מיזוג שני כפרים קטנים בתקופת הכיבוש הטורקי.
בנמשהן חיו יהודים בתקופות זמן שונות.
ננדי אוקורפור היא סופרת ניגרית–אמריקאית.
בכתביה הראשוניים, כתבה בעיקר בסגנונות ריאליזם או פנטזיה.
אך בהמשך דרכה עברה אוקרפור לכתוב בעיקר מדע בדיוני.
אוקרפור כותבת בעיקר רומנים, נובלות וקומיקסים.
ננדי אוקרפור נולדה בארצות הברית, לשני הורים ניגרים שהיגרו לאמריקה.
אחת מתוך ארבעה ילדים במשפחה.
בילדותה, לא הצליחה אוקרפור לאהוב ולהתחבר לסוגה של ספרי המדע הבדיוני.
משום שספרים מסוגה זו תמיד עסקו ב"חייזרים" או בכל צורת חיים אחרת שהיא מסוכנת ויש לנדות אותה ולשנוא אותה.
עבורה, כתיבה מסוג זה הייתה לא רלוונטית ולא מעניינת.
כך שהיא פשוט לא הצליחה למצוא עניין בספרים אלו.
היא מעולם לא חשבה על לכתוב, או להיות סופרת.
חלומה הגדול היה להיות אנטומולוגית (חוקרת חרקים).
בתור ילדה, נסעה אוקרפור לביקורים רבים בניגריה, וכבר אז התאהבה במקום.
בהמשך, בשל אהבתה והתלהבותה מהמקום, ניגריה הפכה למקור השראה מרכזי בסיפוריה.
כשהייתה נערה, אוקרפור ואחותה התאמנו בטניס.
הן היו שותפות בארגון הטניס האמריקאי (USTA) והתחרו דרכו בתחרויות רבות סביב העולם, ואף זכו בחלק גדול מהן.
אוקרפור ואחותה נחשבו לכוכבות טניס.
כך שבמשך שנים רבות היא הייתה בטוחה כי היא הולכת לפתח לעצמה קריירה כשחקנית טניס, וכי כך יהיו חייה.
בגיל 13, אובחנה אוקרפור עם עקמת חמורה.
מה שהוביל לכך שיום אחד, כשהייתה בת 19, עברה אוקרפור "היתוך עמוד השדרה" ונעשתה משותקת.
בתוך 24 שעות היא הפכה משחקנית טניס לאדם משותק.
כשהייתה בבית החולים, מספרת אוקרפור כי היא ראתה 2 אופציות.
הראשונה, לאבד כל תקווה ו-"להשתגע".
השנייה, למצוא דרך למנוע מעצמה את השיגעון.
לאחר שיצאה אוקרפור מהשיתוק, היא המשיכה לעסוק בכתיבה.
היא למדה בקורסים לכתיבה יצירתית.
לאחר שסיימה אוקרפור תואר ראשון, היא עברה לאוניברסיטת שיקגו ושם הוציאה גם תואר שני ודוקטורט באנגלית.
כיום, אוקרפור גרה בפרברי שיקגו יחד עם בתה.
היא ממשיכה לכתוב סיפורים, ומרצה ברחבי העולם.
בעיקר מדע בדיוני, אך היא כתבה גם ספרי פנטזיה, ספרים ריאליסטיים, וספרי קומיקס כולל מספר שיתופי פעולה עם מארוול.
אך מעל הכול נודעה אוקרפור בשל חדשנותה בספרי המדע הבדיוני.
כתיבתה נחשבת כחדשנית ביותר, בעיקר משום שהיא עוסקת במדע בדיוני עם שורשים אפריקאים.
ספריה של אוקרפור מתארים עלילת מדע בדיוני שמתרחשת דווקא באזורי אפריקה.
הדמויות שחורות ברובן, והמסורת התרבות והאמונה האפריקאים נמצאים בכל אספקט של הספר.
בין אם זה בתיאור העולם, בניית הדמויות, חלקים שונים של אגדות שעליהם מבוססת העלילה ועוד ועוד.
ניתן לראות במובנים רבים כיצד ילדותה וחוויות שונות שעברה משפיעים ומעצבים את כתיבתה.
לדוגמה, כאשר הייתה ילדה קטנה חלמה להיות אנטומולוגית, תשוקה זו מעולם לא עזבה אותה.
לכן, בספריה ניתן למצוא תיאורים מפורטים ומציאותיים במיוחד עבור צמחים, ובעלי חיים שונים.
מה שהופך את העולמות אותם היא מתארת למלאי חיים וצבע.
דרך מרכזית נוספת בה השפיעה ילדותה של אוקרפור על כתיבתה היא שכשהייתה ילדה, היא שנאה את סוגת המדע הבדיוני.
משום שהוא תמיד עסק ב-"חייזרים" ו"אחרות".
את רוב שנותיה היא אף העבירה במחשבה כי סוגה זו אינה סוגה ראויה לכתיבה.
לכן, כשהתחילה לכתוב בסוגה זו היא לקחה את כל המאפיינים השונים שהפריעו לה בילדותה, ובספריה היא ניסתה ל-"תקן" אותם: הסיבה שהיא לא אהבה מדע בדיוני הייתה שהוא עסק ב-"אחרות" וב-"חייזרים" בעיקר במטרה לשנוא אותם, אך ספריה מדברים על חייזרים, רק בכיוון ההפוך לחלוטין.
במקום שהחייזרים הם יהיו הדמויות הרעות, הם החכמים שיש ללמוד מהם.
באחד מספריה (Binti) הדמות הראשית אף עוזבת את חייה, ביתה ומשפחתה על מנת לחבור לחייזרים וללמוד מהם.
אוקרפור מספרת כי הקו המנחה אותה בכתיבתה הוא השאלה "מה אם?" מה היה יכול להיות לו העולם היה נראה אחרת?
בזכות שאלה זו מצליחה אוקרפור להמשיך להפתיע ולחדש הן לקוראיה, והן לכל סוגת המדע הבדיוני ברחבי העולם.
זוהי שאלה בעלת עוצמה רבה" (ננדי אוקרפור, 2017, שיחת טד.
ספריה של אוקרפור ראו אור כולם בשפה האנגלית.
נכון לתחילת שנת 2021, לא תורגם לעברית אף אחד מספריה.
לאורך השנים זכו יצירותיה של אוקרפור בפרסים רבים ושונים.
ה"נמרים" היה כינויים של אנשי מילואים בדרגות סגן עד סא"ל, אשר התנדבו לשרת במילואים במשך חודשיים עד שלושה חודשים בתעלת סואץ במהלך מלחמת ההתשה, שנמשכה מ-11 ביוני 1967 עד 7 באוגוסט 1970.
מלחמת ההתשה נמשכה למעלה משלוש שנים לאורך החזית המצרית, הירדנית והסורית.
עיקר האבדות ופציעות הלוחמים, היו בחזית תעלת סואץ שבה צבא מצרים וצה"ל ניהלו מלחמת התשה אחד כנגד השני.
הצבא המצרי ביצע הפגזות חוזרות ונשנות על המוצבים לאורך תעלת סואץ.
בחזית המצרית המלחמה התאפיינה בהפגזות כבדות של ארטילריה מצרית על עמדות צה"ל ובפשיטות קומנדו מצריות.
בעקבות ההפגזות המסיביות בנתה ישראל לאורך תעלת סואץ את קו המעוזים ("קו בר-לב"), שבו 32 מוצבים מבוצרים לאורך קו חזית של כ-160 ק"מ.
מוצבים אלה נחשבו אז, בעיני המתכננים וראשי צה"ל, עמידים בפני התקפות ארטילריה.
את המעוזים איישו מפקדים וחיילים של חרמ"ש, הנח"ל, נח"ל מוצנח, צנחנים, גולני, סיירת שקד וסיירת צנחנים.
תופעת ה"נמרים" נוצרה עקב מצוקה של המפקדים הצעירים בצבא הסדיר.
ככל שמלחמת ההתשה נמשכה וצברה תאוצה גברה המצוקה.
הקשיים היו בעיקר אצל מפקדים צעירים שפיקדו על המעוזים והתקשו להתמודד עם המלחמה המתישה, עם המארבים ופשיטות הקומנדו המצרי, הירי הארטילרי המסיבי ועם הצליפות.
המצב הנפשי הקשה של הלוחמים והמפקדים שלא יכלו לצאת לחופשות וחוו עשרות אירועים של פצועים והרוגים, חייב שינוי.
בעקבות כך הועלתה על ידי מפקדים בכירים בשטח הצעה בפני הרמטכ"ל ושר הביטחון, להביא למעוזים אזרחים, קצינים מדרגות סגן עד סא"ל עם ניסיון קרבי אשר שרתו בסיירות, בחרמ"ש, בגולני ובצנחנים כדי לסייע בפיקוד על המעוזים, ולתת עידוד ללוחמים ולאפשר למפקדים מהמערך הסדיר לצאת לחופשות.
שר הביטחון משה דיין נענה לאתגר ויזם מערך התנדבות של קציני מילואים, ללחימה של חודשים אחדים בחזית התעלה, תוך שהם מעניקים מניסיונם ומבגרותם ללוחמים הצעירים.
ה"נמרים" הראשונים נכנסו למעוזים באפריל 1969. בכנס שערך שר הביטחון לקציני מילואים, באוגוסט 1969, שבו קרא להם להתנדב למחזור השני של "נמרים", דיבר דיין על מטרותיה של ישראל וניתח את המצב הביטחוני בחזיתות השונות, ובסיכום הכנס קרא להם להתגייס בהתנדבות לשירות המילואים.
עשרות קצינים לא נרתעו ובאו לשרת במעוזים.
המתנדבים כונו "נמרים" ועל פי שלמה להט (צ'יץ') היה זה הוא אשר קבע את השם "נמר" למתנדבים:בריאיון באתר ynet, עם צאת ספרו "ירח מעל סואץ" אמר יוסי עוזרד על הנמרים:
בסיום ספרו הבדיוני, מוסיף עוזרד וכותב כי "בזכות אותם חמישים ושישה לוחמים, ניצלו חייהם של חיילים רבים.
כמה מהנמרים מצאו את מותם בקרבות ההתשה".
מובאת בזאת רשימה של שמות נמרים ודרגתם בעת שירותם כנמרים:
מפקד האוגדה שלמה להט (צ'יצ') היה נוהג להעניק לנמרים בסיום תקופת השרות שלהם תעודת ההוקרה או מדליה של האוגדה ועליה מילות הערכה.
לא כל הלוחמים המתנדבים זכו לקבל את מכתב ההוקרה או המדליה.
הייתה זו קבוצת אנשים שעשו את מעשה אלטרואיסטי כשסיכנו את נפשם והתנדבו לשרות צבאי מעבר לחובת שרות המילואים כי הם האמינו שזו הדרך הנכונה להתנדב למען המדינה.
בשנים האחרונות נעשה מאמץ לאתר את כלל הנמרים ששירתו בתעלה במהלך מלחמת ההתשה.
ננדוס היא רשת מסעדות דרום אפריקאית המתמחה במאכלים פורטוגזים, בעיקר בעופות צלויים בתיבול חריף.
הלוגו של הרשת הוא סמל פורטוגזי מפורסם, תרנגול ברצלוס .
הרשת נוסדה בשנת 1987 ברוזטנוויל, פרבר של העיר יוהנסבורג, על ידי פרננדו דוארטה יליד מוזמביק ורוברט ברוזין יליד דרום אפריקה.
הרעיון למסעדה עלה לאחר שביקרו במסעדה פורטוגזית-אפריקאית בשם Chickenland, וניסו עוף עם רוטב "פרי פרי" (רוטב שפותח לראשונה במוזמביק הסמוכה ושוכלל בדרום אפריקה לפני שיוצא לשטחים פורטוגזיים אחרים ולפורטוגל עצמה) והחליטו לקנות את המסעדה.
הם שינו את שם המסעדה לננדוס על שם בנו הראשון של פרננדו.
בשנת 1989 היו למסעדה שלושה סניפים ביוהנסבורג ואחד בפורטוגל.
גדי ונצ'רס אינטרנשיונל רכשה את הרשת בשנת 1992.
בשנת 1993 רכש את השליטה ברשת איש העסקים דיק אנטהובן.
בנו רובי היה אחראי על הרחבת הרשת לבריטניה ובהמשך לשאר העולם.
בשנת 2000 כבר הפעילה הרשת 300 סניפים ב-15 מדינות, כולל ישראל.
בשנת 2003, החלה הרשת לשווק את הרטבים שלה בארצות הברית, אך רק בשנת 2008 החלה להקים סניפים של המסעדות במדינה.
נכון לשנת 2020 הרשת מפעילה כ-1,000 סניפים, מתוכם כ-400 נמצאים בממלכה המאוחדת.
הרשת החלה לפעול בישראל בשנת 1993 בשם "ננדוס צ'יקנלנד".
"ננדוס" הישראלית הייתה בבעלות שווה של האחים דניאל וקני ברוזין (קרובי משפחה של המייסד רוברט ברוזין) ושל הרשת העולמית.
עד שנת 1998 פתחה הרשת 5 סניפים ואחר כך החלה לפתוח סניפים נוספים באמצעות זכיינים.
בשנת 2003 היו לרשת 15 סניפים בישראל.
הרשת גם שיווקה את העופות ואת הרטבים שלה ברשת קו-אופ צפון.
באוגוסט 2004 חתמה על הסכם חסות עם קבוצת הכדורגל בני סכנין בסך 500 אלף שקל, לעונת המשחקים 2004–2005.
בסוף 2005 רכש את הרשת איש העסקים יובל דורון, באמצעות חברת האחזקות שהקים, "אדי גלובל", שהחזיקה גם ברשתות "פיצה מטר" ו"מקסיקנה".
קני ברוזין נשאר בתפקיד המנכ"ל ועזב ביוני 2006.
בדצמבר 2007, בית המשפט המחוזי בתל אביב הוציא צו מניעה זמני האוסר על הזכיינית "אדי גלובל" לעשות שימוש במותג, לבקשת הרשת העולמית.
ננדוס טענה כי הזכיינית בישראל אינה עומדות בדרישות ובסטנדרטים של הרשת מבחינת תנאי ההיגיינה במסעדות, ואינה משלמת תמלוגים בגין השימוש בסימן מסחר, בידע ובקניין הרוחני שלה.
זמן קצר לאחר מכן, הרשת בישראל נסגרה.
נמשבורזובה (בהונגרית: Nemesborzova) הוא כפר קטן במחוז סבולץ'-סטמאר-ברג שבצפון מזרח הונגריה.
הכפר ואזורו מיושבים לסירוגין כבר מתקופת הברונזה.
יהודים חיו בנמשבורזובה בתקופות זמן שונות.
נמשנאדאודבר (בהונגרית: Nemesnádudvar) הוא כפר בנפת באיה שבמחוז באץ'-קישקון בדרום־מזרח הונגריה.
כמו יישובים רבים באירופה, גם בנמשנאדאודבר אוכלוסיית היישוב נמצאת בירידה.
שמו של הכפר נמשנאדאודבר הוזכר במסמכים לראשונה בשנת 1432.
ננאד מאנוילוביץ' (בסרבית: Ненад Манојловић; 25 במרץ 1954 – 24 בנובמבר 2014) היה שחקן ומאמן כדורמים יוגוסלבי וסרבי.
כמאמן נבחרת סרביה ומונטנגרו בכדורמים (לשעבר נבחרת יוגוסלביה בכדורמים), מאנוילוביץ' זכה במדליות כסף וארד במשחקי הקיץ האולימפיים באולימפיאדת אתונה 2004 ואולימפיאדת סידני 2000, מדליות כסף וארד באליפויות העולם בפוקואוקה 2001 וברצלונה 2003 ומדליות זהב באליפויות אירופה בבודפשט 2001 וקראן 2003.
מאנוילוביץ' נפטר ב-24 בנובמבר 2014, כשהיה בדרך לסופיה שם היה אמור להשתתף בסמינר המקצועי.
ננאיה מהוטה היא פוליטיקאית ניו זילנדית, היא הייתה חברת פרלמנט במשך 27 שנים.
בשנים 2020–2023 היא הייתה שרת החוץ של ניו זילנד.
בשנת 2018 מהוטה נכללה ברשימת 100 נשים של BBC.
ננאיה מהוטה נולדה באוקלנד בשנת 1970. מספר שנים היא עברה באוקספורד בה אביה סיים עבודת תואר שלישי.
היא למדה אוניברסיטת אוקלנד וסיימה אותה עם תואר שני בשנת 1995.
אביה היה בן מאומץ של המלך.
מהוטה הצטרפה למפלגת הלייבור של ניו זילנד.
ברשימת המפלגה היא נבחרה לפרלמנט בגיל 26. בשנת 2016 היא עשתה כתובת קעקע מסורתי על הפנים והייתה חברת פרלמנט הראשונה עם קעקע מסורתי של מאורי על הפנים.
בהמשך הקריירה הפוליטית מהוטה כהינה במספר תפקידים של שרה בממשלת ניו זילנד.
בשנת 2020 היא מונתה לשרת החוץ והייתה בתפקיד עד לשנת 2023. היא קידמה מדיניות פרוגרסיבית.
בהיותה שרת החוץ בשנת 2021 היא התנגדה לפעולות של ישראל ביהודה ושומרון.
לאחר טבח שבעה באוקטובר מהוטה התייחסה לפרוץ האלימות אך ללא גינוי של חמא"ס.
בבחירות שנערכו בשנת 2023 מהוטה הפסידה להאנה-ראוויתי מאיפי-קלארק ולא נכללה בין חברי הפרלמנט.
היא התפטרה מתפקיד שרת החוץ ב-11 בנובמבר 2023.
ננד זימוניץ' (בסרבית: Ненад Зимоњић; נולד ב-4 ביוני 1976) הוא טניסאי עבר סרבי.
הוא זכה במקום ראשון בתחרויות גראנד סלאם בתחרויות זוגות גברים (3 פעמים) וזוגות מעורבים (5 פעמים).
ננד זימוניץ' נולד בבלגרד בשנת 1976. הוא התאמן במספר ענפי ספורט עד שהחליט להתרכז בטניס.
זימוניץ' עבר לטניס מקצועי בשנת 1995 ומספר שנים היה טניסאי לא בולט.
בתחרויות זוגות גברים הצלחתו הראשונה הייתה באליפות וימבלדון 2004 בא הוא הגיע למשחק הגמר.
הצלחות גדולות היו כאשר זימוניץ' החל לשחק עם דניאל נסטור.
בשנת 2008 הם הפסידו בגמר אליפות וימבלדון 2008 והיו בגמר אליפות צרפת הפתוחה 2008. בהמשך הם ניצחו באליפות וימבלדון 2009 ואליפות צרפת הפתוחה 2010.
בתחרויות זוגות מעורבים זימוניץ' ניצח באליפות אוסטרליה הפתוחה 2004. בהמשך הוא שיחק לצד קטרינה סרבוטניק והם ניצחו באליפות צרפת הפתוחה 2006 ואליפות צרפת הפתוחה 2008. הניצחון אחרון היה אליפות וימבלדון 2014 לצד סמנתה סטוסור.
בסך הכול היו לו 10 הופעות בגמר תוך 5 ניצחונות.
בתחרויות גמר ה-ATP זימוניץ' הגיע למקום השני בשנת 2005 (ביחד עם לאנדר פאיס) וניצח בשנת 2008 ו-2010 (ביחד עם דניאל נסטור).
זימוניץ' היה חבר בנבחרת גביע דייוויס של סרביה.
ביחד עם הנבחרת הוא זכה בגביע בשנת 2010.
זימוניץ' שיחק ב-4 אולימפיאדות בתחרויות זוגות גברים.
ההישג הטוב ביותר היה המקום החמישי.
ננגולו מבומבה הוא פוליטיקאי נמיבי שכיהן כ בין השנים 2024 ל-2025. הוא הפך לנשיא לאחר מותו של האגה גיינגוב, שתחתיו כיהן כסגן הנשיא מ-2018, אך הצהיר כי לא יתמודד על הנשיאות בהמשך ופרש בתום הכהונה.
בין השנים 2012 ל-2017 הוא היה המזכיר הכללי של SWAPO.
מבומבה נולד ב-15 באוגוסט 1941 ב, , דרום-מערב אפריקה (כיום נמיביה).
הוא קיבל תואר ראשון ב בארצות הברית בשנת 1971, ולאחר שנתיים, בשנת 1973, הוא סיים את לימודיו באוניברסיטת קונטיקט עם תואר שני בביולוגיה.
לאחר שסיים את לימודיו בקונטיקט, החל מבומבה ללמד בבית הספר היסודי הארלם בניו יורק.
כשחזר לאפריקה ב-1978, הוא הפך לראש המחלקה למדעים במרכז החינוך של נמיביה בקואנזה סול, אנגולה.
ב-1980 הוא קודם לתפקיד מנהל המרכז, תפקיד בו כיהן עד 1985.
מבומבה נכנס רשמית לתפקיד ב-SWAPO ב-1985 כסגן מזכיר החינוך והתרבות.
לאחר שעזב את תפקידו ב-1987, הוא הפך למזכירו האישי של נשיא SWAPO סם נוג'ומה.
הוא היה המנהל המשותף של ואלוויס ביי במהלך מסירתו לנמיביה ב-1994.
החל משנת 1993 כיהן ב ובכמה משרדי ממשלה.
הוא נבחר לתפקיד המזכיר הכללי של SWAPO בקונגרס של 2012. כאשר סגן הנשיא הקודם הודח מהתפקיד ב-2018 עקב בריאות לקויה, הנשיא האגה גיינגוב מינה את מבומבה כמחליפו.
ננגולו מבומבה הפך לנשיא בפועל של נמיביה כאשר הנשיא האגה גיינגוב נסע לארצות הברית לטיפול במחלת הסרטן ב-24 בינואר 2024. מבומבה הודיע על פטירתו של גיינגוב בשעות הבוקר המוקדמות של 4 בפברואר.
הוא הושבע לנשיאות כ-15 שעות לאחר מותו של גיינגוב, ב-4 בפברואר 2024, על ידי נשיא בית המשפט העליון, ומינה את סגן ראש הממשלה נטומבו ננדי-נדיטווה ליורשתו כסגנית הנשיא.
במהלך הוא הציג אותה כמי שתמשיך במקומו בתפקיד אחרי פרישתו.
מבומבה התחייב לסיים את כהונתו המיועדת של גיינגוב ב-21 במרץ 2025, והוסיף: "אני לא מתכוון להיות בסביבה לבחירות.
ננה דזאגנידזה (בגאורגית: ნანა ძაგნიძე; 1 בינואר 1987) היא שחמטאית גאורגית, בדרגת רב-אמן ואלופת אירופה לשנת 2017.
בספטמבר 2017 היא השתתפה בגביע העולם בשחמט לגברים והייתה אחת הנשים הבודדות שהשתתפו.
היא הודחה בסיבוב הראשון על ידי אניש גירי.
נכון למרץ 2020, דזאגנידזה מדורגת במקום 11 בעולם בין הנשים, במקום הראשון בין הנשים הגאורגיות, וה-12 בדירוג הכללי בגאורגיה, לפי מד כושר.
דזאגנידזה ייצגה את גאורגיה ב-10 אולימפיאדות שחמט.
ננה יוסליאני (בגאורגית: ნანა იოსელიანი, 12 בפברואר 1962) היא שחמטאית גאורגית לשעבר, בדרגת אמן בינלאומי.
ננה יוסליאני נולדה בטביליסי שבגאורגיה, ב-12 בפברואר 1962. הייתה אלופת הנוער באירופה בשנים 1978 ובשנת 1979, והייתה אלופת ברית המועצות בשנים: 1981 (במשותף) ו-1982. בשנת 1988 הפסידה בגמר למאיה צ'יבורדאנידזה לאחר שניצחה בחצי הגמר את אלנה דונלדסון-אחמילובסקיה.
פרשה מפעילות שחמטאית בפברואר 2003.
היא ייצגה את ברית המועצות וגאורגיה באולימפיאדות.
היחס הגדול בין מספר האטומים על שטח פני הננו-חלקיק למספר האטומים הכולל בננו-חלקיק, מעניק לננו-חלקיקים תכונות ייחודיות.
ננו-חלקיקים נקראים פעמים רבות נקודות קוונטיות.
מחקר זה זוכה לתנופה בזכות יישומים אפשריים רבים של ננו-חלקיקים ברפואה, באופטיקה ובאלקטרוניקה.
ניתן לסווג את הננו-חלקיקים לשתי קבוצות עיקריות:
ננו-חלקיקים מתכתיים מעוררים עניין רב, בשל היכולת שלהם לשמש מוליכים בתעשיית האלקטרוניקה.
כמו כן ננו-חלקיקים ממתכות פאראמגנטיות או פרומגנטיות נקראים ננו-חלקיקים מגנטיים והם בעלי יכולת הכוונה על ידי שדות מגנטיים.
ישנן שתי שיטות עיקריות לייצור של ננו-חלקיקים:
top-down - בשיטה זו מופעל כוח על מצע חומר כדי לכתוש את חלקיקיו עד לגודל ננומטרי.
bottom-up - בשיטה זו מבצעים סינתזה בכימיה רטובה של תרכובות שונות, תחת תנאים מסוימים (טמפרטורה, לחץ, פרק זמן ועוד), אשר באמצעות הריאקציה הכימית והתנאים הרלוונטיים, הופכים לחלקיקים בגודל ננומטרי.
ישנן מספר שיטות לאפיון ננו-חלקיקים.
Dynamic light scattering - מתבסס על התנועה הבראונית של חלקיקים כאשר הם מוקרנים באורך גל הגדול מקוטרם.
שיטה זו מאפשרת לקבוע בדיוק טוב את גודל החלקיקים במדיומים שונים.
קריסטלוגרפיה באמצעות קרני רנטגן - או XRD - שיטה המבוססת על אפיון באמצעות קרני X.
מיקרוסקופיית אלקטרונים - משמש בעיקר לאפיון של ננו-חלקיקי מתכת ומוליכים למחצה.
שיטה זו נותנת "תמונה" לגבי המשטח הננוחלקיקי.
תופעה הנצפית בחלקיקים בגדלים ננומטרים היא שצורת וגודל החלקיק משנים את צבע החומר.
בדרך כלל, תופעה זו נצפית כאשר הננו-חלקיקים מוכנסים לתמיסה ואז ניתן לראות שלאותו החומר צבעים שונים, הנקבעים על ידי גודל חלקיקי-הננו שבתוך התמיסה.
ננה (פורטוגזית: Nenê; נולד ב-13 בספטמבר 1982 בסאו קרלוס, ברזיל) הוא כדורסלן עבר ברזילאי, המשחק בעמדות הפאוור פורוורד והסנטר.
נולד בשם מיביינר רודני הילריו (בפורטוגזית: Maybyner Rodney Hilário), אך שינה את שמו לננה ("תינוק" בפורטוגזית) ב-2003.
ננה החל את קריירת הכדורסל שלו בשנת 1999, בקבוצת ואסקו דה גאמה מליגת העל הברזילאית.
בעונות 2000 ו-2001 זכה עמה באליפות הליגה.
הוא נרשם לדראפט ה-NBA 2002 ונבחר במקום השביעי על ידי ניו יורק ניקס שהעבירו אותו מיד לדנוור נאגטס.
הוא החל את עונת כשחקן ספסל, אך סיים אותה כשחקן חמישייה קבוע, הוא קלע 10.5 נקודות, הוריד 6.1 ריבאונדים וחטף 1.6 פעמים בממוצע למשחק ונבחר לנבחרת הרוקיז של העונה.
ב-1 בנובמבר 2005, במשחק נגד סן אנטוניו ספרס, ננה נפצע באופן רציני לאחר נפילה לא נכונה שגרמה לפציעה ברצועה הצולבת הקדמית וקרע במניסקוס ברגלו הימנית, מה שגרם לו להיעדר עד למשחקי הפלייאוף.
בעונת הפך ננה לשחקן מרכזי בקבוצה ופתח ב-76 מ-77 המשחקים בהם שותף בעונה הסדירה.
גם יכולתו השתפרה בצורה משמעותית, הוא קלע 14.6 נקודות, הוריד 7.8 ריבאונדים וחסם 1.3 פעמים בממוצע למשחק וסייע לקבוצתו להגיע לגמר המערב בפלייאוף.
בדצמבר 2011 חתם על הארכת חוזה בדנוור ל-5 עונות נוספות, עבור כ-67 מיליון דולר.
במרץ 2012 עבר ב בין שלוש קבוצות לוושינגטון ויזארדס.
במהלך תקופתו עם הוויזארדס הפך לשחקן ספסל, כמחליפו של מרצ'ין גורטאט.
ב-4 וחצי עונותיו בקבוצה העמיד ממוצעים של 11.8 נקודות ו-5.6 ריבאונדים למשחק.
לקראת עונת חתם על חוזה ביוסטון רוקטס, ושנה לאחר מכן חתם בקבוצה על חוזה ל-3 עונות נוספות.
בפברואר 2020 הועבר בטרייד לאטלנטה הוקס, ומיד שוחרר מהקבוצה.
ננה מושׂקורי היא זמרת יוונייה אשר מכרה כ-65 מיליון עותקים מכל אלבומיה ברחבי העולם, במשך יותר מחמישה עשורים.
הרבגוניות המוזיקלית וכישורי השפה שלה אפשרו לה לבנות קריירה עולמית.
היא נולדה בשם יואנה מוסחורי (Ιωάννα Μούσχουρη) אך זכתה לשם החיבה ננה עוד בילדותה.
מושקורי הקליטה שירים רבים בשפות רבות, בהן יוונית, צרפתית, אנגלית, גרמנית, הולנדית, איטלקית, ולשית, ספרדית וכן ביצועים בעברית.
ננה מושקורי נולדה בעיר חאניה באי כרתים שביוון.
אביה, קונסטנדינוס, עבד כמקרין סרטים בבית הקולנוע המקומי ואמה, אליקי, שמוצאה ביישוב סיניאס שבאי קורפו, עבדה כסדרנית באותו בית קולנוע.
כשהייתה בת שלוש עקרה המשפחה לאתונה, וננה ואחותה הבכורה נשלחו ללמוד בקונסרבטוריון היוקרתי של אתונה.
ננה הפגינה כישרון מוזיקלי יוצא דופן כבר מגיל 6. גון קולה המיוחד הן בשירה והן בדיבור מיוחס לפגם מולד במיתרי הקול שלה, כשלמעשה רק מיתר אחד מבין השניים מתפקד.
מושקורי חוותה חלק מילדותה בצל הכיבוש הנאצי של יוון.
אביה היה חבר בתנועת ההתנגדות לנאצים, שפעלה ביוון בתקופת הכיבוש.
למרות הפגם במיתרי הקול שלה החלה מושקורי בשיעורי פיתוח קול בגיל 12, וכילדה האזינה לשידורי הרדיו בהם הושמעו זמרים כמו פרנק סינטרה, אלה פיצג'רלד, בילי הולידיי ואדית פיאף.
בגיל 16 החלה בלימודי מוזיקה קלאסית בקונסרבטוריון של אתונה, בדגש על שירת אופרה.
לאחר שמונה שנים בקונסרבטוריון עודדו אותה חבריה להתנסות במוזיקת ג'אז.
היא הצטרפה ללהקת ג'אז קיימת והופיעה איתה בלילות כזמרת.
אחד הפרופסורים בקונסרבטוריון, שגילה שהיא מעורבת בסוג זה של מוזיקה, שלטעמו הייתה חסרת ערך לחלוטין, מנע ממושקורי את השתתפותה בבחינות סוף השנה.
ננה עזבה את הקונסרבטוריון והחלה לעבוד במועדון זאקי שבאתונה.
היא החלה להופיע כזמרת ג'אז במועדונים שונים באתונה, עם דגש מיוחד על הרפרטואר של אלה פיצג'רלד.
ב-1957 הקליטה את שירה הראשון, "Fascination", הן באנגלית והן ביוונית.
ב-1958, במהלך הופעתה במועדון זאקי באתונה, פגשה את המלחין היווני מנוס חאג'ידאקיס, שהתרשם מאוד מקולה המיוחד והציע מיד לכתוב לה שירים.
ב-1959 ביצעה מושקורי את שירו של חאג'ידאקיס Kapou Iparchi I Agapi Mou ("אהבתי נמצאת אי שם") בפסטיבל שירים יווני, וזכתה במקום הראשון.
לאחר זכייה זו החלה מושקורי לקבל תשומת לב מהתקשורת.
ב-1960 היא ביצעה שני שירים של חאג'ידאקיס: השיר Timoria והשיר Kiparissaki בפסטיבל השירים של יוון, ושניהם הגיעו למקום הראשון.
באותה שנה השתתפה מושקורי בפסטיבל השירים הים-תיכוני שהתקיים בברצלונה, וגם שם קטפה את המקום הראשון עם השיר Xypna Agapi Mou שכתב עבורה קוסטאס יאנידיס.
זכייה זו סללה עבורה את הדרך לחתימת חוזה הקלטות בחברת פיליפס פונטנה שבפריז.
ב-1961 ביצעה מושקורי שירים לפסקול של סרט תיעודי גרמני על יוון.
אחד השירים היה Weiße Rosen aus Athen ("ורדים לבנים מאתונה"), שהפך ללהיט אדיר במדינות שונות ומכר כסינגל יותר ממיליון עותקים בגרמניה.
השיר תורגם מאוחר יותר למספר שפות והפך לאחד מהשירים הידועים ביותר של מושקורי בכל הזמנים.
ב-1962 פגשה מושקורי את קווינסי ג'ונס ששכנע אותה לנסוע לעיר ניו יורק להקליט אלבום ג'אז אמריקאי.
האלבום נקרא "הנערה מיוון שרה" ושווק יותר מאוחר באירופה כ"ננה מושקורי בניו יורק".
ב-1963 עזבה את יוון ועברה לגור בפריז.
באותה שנה ייצגה מושקורי את לוקסמבורג באירוויזיון עם השיר "À Force de Prier" שזכה במקום השמיני, אך הפך די מהר להצלחה בין-לאומית מה שעזר לה לזכות בפרס היוקרתי Grand Prix du Disque בצרפת, שנחשב למוביל בפרסי המוזיקה.
זמן קצר לאחר מכן הלחין לה המלחין הצרפתי מישל לגראן שני שירים שהפכו ללהיטים.
ב-1965 הקליטה אלבום נוסף בשפה האנגלית שיצא בארצות הברית בשם "ננה שרה".
המוזיקאי האמריקאי הארי בלפונטה שמע את האלבום ואהב אותו והחליט לצרף את מושקורי לסיבוב הופעות ב-1966. במסגרת ההופעות ביקש בלפונטה, שכאשר הם על הבמה תסיר מושקורי את משקפיי הראיה שלה בעלי המסגרת השחורה, שהפכו כבר לפריט מזוהה מאוד של הופעתה החיצונית.
מושקורי לא הייתה מרוצה מהבקשה וביקשה לפרוש כעבור יומיים של הופעות.
לבסוף התרצה בלפונטה וכיבד את רצונה להמשיך ולהופיע עם המשקפיים.
ב-1967 יצא אלבומה הצרפתי Le Jour Où la Colombe ובו השיר בשם זה, שירם של נחום הימן ואיתן פרץ "רק הד קולך", שתורגם עבורה לצרפתית.
האלבום הזה הגביר את הפופולריות שלה בצרפת, ובאותה שנה הופיעה בפעם הראשונה באולם אולימפיה הידוע אשר בפריז.
ב-1968 החלה מושקורי להשתתף בסדרת טלוויזיה בבריטניה ברשת בי בי סי בשם "Presenting Nana Mouskouri" ובשנה שלאחר מכן הוציאה אלבום בשם "over and over" שצעד כמעט שנתיים במצעד המכירות הבריטי.
במהלך שנות השבעים הרחיבה מושקורי את פעילותה והופיעה באוסטרליה, ניו זילנד ויפן ואף הקליטה מספר שירים ביפנית.
בצרפת הוציאה במהלך שנים אלה מספר אלבומים בצרפתית שזכו לפופולריות גדולה.
ב-1979 יצא אלבומה "Roses and Sunshine", כולו באנגלית, שכלל מוזיקת פולק וקאנטרי של זמרים שונים כמו ניל יאנג, דולי פרטון, בוב דילן ואחרים.
האלבום התקבל באהדה רבה בעיקר בקנדה.
ב-1981 זכה אלבומה הצרפתי "Je Chante Avec Toi, Liberté" להצלחה גדולה בצרפת ובעקבות כך תורגם לשפות רבות וזכה להצלחה עולמית.
הצלחתו של אלבום זה סייעה מאוד לקדם אלבום נוסף של מושקורי שהוקלט בגרמנית בשם Mein Lieder sind mein Leben
ב-1984 שבה מושקורי להופעה ביוון לאחר שלא הופיעה שם מ-1962. ב-1985 הקליטה את שיר הנושא "only love" לסדרת הטלוויזיה "בתו של מיסטראל" של רשת הבי בי סי, המבוססת על ספרה של ג'ודית קראנץ.
השיר זכה להצלחה גדולה בבריטניה וברחבי העולם ותורגם לשפות שונות בביצועה של מושקורי עצמה.
באותה שנה הוציאה סינגל בספרדית בשם "Con Todo el Alma for the Spanish-language" שזכה להצלחה רבה בספרד, ארגנטינה וצ'ילה.
ב-1987 הוציאה חמישה אלבומים בשפות שונות וב-1988 הוציאה אלבום כפול של הקלאסיקות שלה.
באותה תקופה ערכה סיבוב הופעות באסיה שכלל את המדינות: קוריאה הדרומית, טאיוואן, סינגפור, הונג קונג, מלזיה ותאילנד.
ב-1991 הוציאה מושקרי אלבום באנגלית בשם "Only Love: The Best of Nana Mouskouri" שהפך לאלבום הנמכר ביותר שלה בארצות הברית.
מושקורי נבחרה לשגרירי רצון טוב של קרן החירום הבין-לאומית של האו"ם לילדים מטעם יוניצף באוקטובר 1993 והחליפה את השחקנית אודרי הפבורן שמילאה את התפקיד ונפטרה זמן קצר לפני כן.
במשימתה הראשונה, במסגרת תפקיד זה, היא הגיעה לבוסניה לעזור לילדים שנפגעו ממלחמת בוסניה.
לאחר שנחשפה למצוקתם של הילדים החליטה לערוך סדרה של מופעים לגיוס כספים בשוודיה ובבלגיה.
ב-1994 נבחרה מושקורי לפרלמנט האירופי והייתה חברה בו עד 1999, כשהתפטרה מתפקידה מטעמים פציפיסטים.
מושקורי המשיכה להופיע בשנות ה-2000 ברחבי העולם במופעים שונים.
בשנת 2004 הוציאה מארז מיוחד במסגרת חברת התקליטים הצרפתית בה היא חתומה.
המארז כולל 34 דיסקים עם יותר מ-600 שירים שלה, רובם בצרפתית.
בשנת 2006 הופיעה כאורחת בתחרות האירוויזיון שהתקיימה באותה שנה ביוון, מולדתה.
באותה שנה הודיעה מושקורי על כוונותיה לפרוש והחלה במסע הופעות פרידה באירופה, אוסטרליה, אסיה, דרום אמריקה, ארצות הברית וקנדה.
ב-23 ביולי 2008 הופיעה ננה מושקורי בפעם האחרונה במופע פרידה מיוחד, שנערך מול קהל רב בתיאטרון הרודס אטיקוס באתונה שביוון, בנוכחות ראש ממשלת יוון, ראש העיר אתונה, וראשי העיר של ברלין, פריז ולוקסמבורג.
באוקטובר 2013 חזרה ננה מושקורי להופיע ברחבי העולם במסגרת מה שכונה "Happy Birthday Tour" לרגל יום הולדתה השמונים.
במסגרת סיבוב הופעות מיוחד זה הופיעה ננה מושקורי גם בישראל בפברואר 2014 וארחה את בתה לאנו מושקורי.
בשנת 2018 קיימה הופעות שונות בעולם במסגרת סיבוב ההופעות החדש שלה "Forever Young Tour" ביניהם גם שתי הופעות בישראל בהיכל התרבות תל אביב ובאודיטוריום חיפה.
מושקורי נישאה ב-1961 ליורגוס פטסילאס ולהם שני ילדים: בן בשם ניקולאס שנולד ב-1968 ובת בשם לאנו שנולדה ב-1970. מושקורי ופסטילאס נפרדו ב-1974 והתגרשו רשמית בשנת 1975.
מושקורי נישאה בשנית לאנדריי שפל ב-13 בינואר 2003, והם מתגוררים בשווייץ.
בשנת 1989 יצא ספר אוטוביוגרפי על חייה של ננה מושקורי.
הספר נכתב בצרפתית ונקרא "Chanter ma vie" ("שרה את חיי").
בשנת 2006 התפרסמה ביוגרפיה שלה ביוונית בשם "To onoma mou ine Nana" ("שמי הוא ננה") ב-2007 תורגם הספר לצרפתית ואנגלית ונקרא "Nana Mouskouri – Memories".
קבוצת יוניברסל מיוזיק טוענת כי ננה מושקורי מכרה לאורך השנים יותר מ-300 מיליון עותקים מכל האלבומים שלה ברחבי העולם.
היא שרה ב-15 שפות שונות, הקליטה יותר מ-1,500 שירים והוציאה יותר מ-450 אלבומים.
כל אלה הופכים אותה לאחת מהזמרות בעלות נתוני המכירה הגבוהים ביותר בעולם.
נֵנָה (Nena; נולדה בשם גבריאלה סוזאנה קֶרנר (Gabriele Susanne Kerner) בהאגן בנורדריין-וסטפאליה שבגרמניה המערבית ב-24 במרץ 1960) היא זמרת ושחקנית גרמנייה.
היא זכתה לפרסום בינלאומי בזכות להיט הניו וייב "" (בתרגום מגרמנית לעברית: "99 בלונים") משנת 1983, שהוקלט מחדש באנגלית בשם "" (בעברית: "99 בלונים אדומים").
"ננה" הוא גם שמה של הלהקה שעמה הקליטה את השיר.
בעקבות ההקלטה המחודשת ופרסום שירים ישנים נוספים שלה, זכתה הקריירה שלה לעדנה מחודשת בשנת 2002.
קרנר נולדה בהאגן, ב-1977 הפסיקה את הלימודים בתיכון בו למדה, ב-1979 החלה את הקריירה המוזיקלית שלה כשהתחברה ללהקת "The Stripes".
בשנת 2010 היא הוציאה שיר ביחד עם קים ויילד שזכה להצלחה.
בשנת 2018 היא הוציאה שער Be my rebel עם וידאו קליפ שהוכן על ידי וירגיל וידריך.
ננו-חומר הוא חומר אשר לפחות אחד משלושת ממדיו הוא בסדר גודל ננומטרי.
בגלל המימד הננומטרי, תכונות פיזיקליות שונות של החומר משתנות.
תחום זה הוא כר פורה של מחקר עכשווי, בגלל היכולת להנדס חומרים שונים בעלי תכונות פיזיקליות רצויות.
מחקר ננו-חומרים נוקט בגישה המבוססת על מדע החומרים לננוטכנולוגיה, תוך מינוף ההתקדמות במטרולוגיה וסינתזה של חומרים שפותחו לתמיכה במחקר המיקרו-ייצור .
חומרים בעלי מבנה בקנה מידה ננומטרי הם בעלי תכונות אופטיות, אלקטרוניות, תרמו-פיזיקליות או מכניות ייחודיות.
ננו-חומרים הופכים אט אט למסחריים ומתחילים להופיע כסחורות.
בתקן ISO/TS 80004 , ננו-חומר מוגדר כ"חומר בעל ממד חיצוני כלשהו בקנה מידה ננומטרי או בעל מבנה פנימי או מבנה פני שטח בקנה מידה ננומטרי", כאשר ננו-קנה מידה מוגדר כ"טווח אורכים בקירוב מ-1 ננומטר עד 100 ננומטר".
הגדרה זו כוללת הן ננו-אובייקטים, שהם חלקים נפרדים של חומר, וגם חומרים בעלי מבנה פנימי או של פני השטח בקנה מידה ננומטרי; ננו-חומר עשוי להשתייך לשתי הקטגוריות הללו גם יחד.
ב-18 באוקטובר 2011, אימצה הנציבות האירופית את ההגדרה הבאה של ננו-חומר: חומר טבעי, אקראי או מיוצר, המכיל חלקיקים במצב בלתי קשור או כאגד או כצבר, ול - 50% או יותר מהחלקיקים בהתפלגות הגודל המספרית, ממד חיצוני אחד או יותר נמצא בטווח הגדלים 1 - 100 ננומטר.
במקרים מסוימים וכאשר קיימות סיבות הנוגעות לסביבה, לבריאות, לבטיחות או לתחרותיות, ניצן להחליף את סף ה-50% בסף הנע בין 1% ל-50%.
ננו-חומרים מתוכננים תוכננו ויוצרו במכוון על ידי בני אדם כדי שיהיו בעלי תכונות נדרשות מסוימות.
ננו-חומרים ותיקים הם חומרים שהיו בייצור מסחרי עוד לפני התפתחות הננוטכנולוגיה, כתוצאה משיפורים מצטברים ביחס לחומרים קולואידיים או חלקיקיים אחרים.
הם כוללים, למשל, ננו-חלקיקי פחמן שחור וננו חלקיקים של טיטניום דו-חמצני .
ננו-חומרים עשויים להיווצר שלא במתכוון כתוצר לוואי של תהליכים מכניים או תעשייתיים באמצעות בעירה ואידוי.
מקורות לננו-חלקיקים מקריים כוללים פליטות של מנועי רכב, התכה, אדי ריתוך, תהליכי בעירה מחימום ובישול ביתיים באמצעות דלק מוצק.
לדוגמה, הקבוצה של הננו-חומרים הנקראים פולרנים נוצרת בשריפת גז, ביומסה ונרות.
בנוסף, הם יכולים להיות גם תוצר לוואי של שחיקה וקורוזיה.
ננו-חלקיקים מקריים באטמוספירה מכונים לעיתים חלקיקים אולטרה-דקים , שנוצרים שלא במתכוון במהלך פעולה מכוונת, ויכולים לתרום לזיהום אוויר.
מערכות ביולוגיות רבות כוללות ננו-חומרים טבעיים ופונקציונליים.
ננו-חומרים אנאורגניים טבעיים נוצרים כתוצאה מגידול גבישים בתנאים הכימיים המגוונים שבקרום כדור הארץ.
לדוגמה, חרסיות מציגות ננו-מבנים מורכבים עקב האנאיזוטרופיה של מבנן הגבישי הבסיסי, ופעילות געשית יכולה ליצור אופלים, שהם דוגמה לגבישים פוטוניים טבעיים הנוצרים בזכות מבנם הננומטרי.
שריפות מייצגות תגובות מורכבות במיוחד ויכולות לייצר פיגמנטים, מלט, סיליקה מעושנת ועוד.
מקורות טבעיים לננו-חלקיקים כוללים תוצרי בעירה של שריפות יער, אפר געשי, רסס אוקיינוס ודעיכה רדיואקטיבית של גז ראדון.
ננו-חומרים טבעיים יכולים להיווצר גם בתהליכי שחיקה של סלעים המכילים מתכת או אניונים, וכן באתרים של ניקוז חומצי ממכרות .
ננו-חומרים מסווגים לעיתים קרובות לפי כמה ממדים שלהם נופלים בקנה מידה ננומטרי:
ננו-חלקיק מוגדר כננו-אובייקט עם שלושת הממדים החיצוניים בקנה מידה ננומטרי, כאשר הצירים הארוכים והקצרים ביותר שלו אינם שונים באופן משמעותי.
לננו-סיב יש שני ממדים חיצוניים בקנה מידה ננומטרי, כאשר ננו-צינוריות הן ננו-סיבים חלולים וננו-מוטות הם ננו-סיבים מוצקים.
לננו-לוח/ננו-יריעה יש ממד חיצוני אחד בקנה מידה ננומטרי, ואם שני הממדים הגדולים יותר שונים באופן משמעותי זה נקרא סרט ננו.
עבור ננו-סיבים וננו-יריעות, הממדים האחרים עשויים להיות או לא להיות בקנה מידה ננומטרי, אך חייבים להיות גדולים משמעותית.
בכל המקרים האלה, "שוני משמעותי" נחשב לרוב לפחות פי 3.
חומרים ננו-מבניים מסווגים לעיתים קרובות לפי פאזות החומר שהם מכילים.
ננו-קומפוזיט הוא מוצק המכיל לפחות אזור אחד או אוסף של אזורים מובחנים מבחינה פיזיקלית או כימית, בעלי לפחות ממד אחד בקנה מידה הננומטרי.
ננו-קצף יהוא בעל מטריצה נוזלית או מוצקה, מלאה בפאזה גזית, כאשר לאחת משתי הפאזות יש ממדים בקנה מידה ננומטרי.
חומר ננו-נקבובי הוא מוצק המכיל ננו-נקבוביות , חללים בצורת נקבוביות פתוחות או סגורות באורכי תת-מיקרון.
חומר ננו-גבישי מכיל חלק משמעותי מגבישי החומר בממדים ננומטריים.
המונח חומרים ננו-נקבוביים כולל בתוכו תתי-קבוצות של חומרים מיקרו-נקבוביים ומזו-נקבוביים.
חומרים מיקרו-נקבוביים הם חומרים נקבוביים בעלי גודל נקבוביות ממוצע הקטן מ-2 ננומטר, בעוד שחומרים מזו-נקבוביים הם בעלי גודל נקבוביות בתחום של 2-50 ננומטר.
חומרים מיקרו-נקבוביים מציגים גודלי נקבוביות באותו סדר גודל כמו מולקולות קטנות.
מסיבה זו, חומרים כאלה עשויים לשמש ליישומים חשובים, כולל ממברנות להפרדה.
חומרים מזו-נקבוביים מעניינים במיוחד עבור יישומים הדורשים שטח פנים ספציפי גדול, תוך כדי אפשרות חדירה של מולקולות שגדולות מדי מכדי להיכנס לנקבוביות של חומר מיקרו-נקבובי.
במקורות מסוימים, חומרים ננו-נקבוביים וננו-קצף נחשבים לעיתים לננו-מבנים אך לא לננו-חומרים מכיוון שרק החללים ולא החומר עצמו נמצאים בטווח הננומטרי.
למרות שהגדרת ISO מחשיבה רק ננו-אובייקטים עגולים כאל ננו-חלקיקים, מקורות אחרים משתמשים במונח ננו-חלקיק לכל הצורות.
ננו־חלקיקים הם בעלי שלושת הממדים בטווח הננומטרי.
ניתן גם לשלב ננו־חלקיקים בתוך חומר מוצק בתפזורת ליצירת ננו־מרוכב.
פולרנים הם סוג של אלוטרופים של פחמן , שהם באופן מושגי יריעות גרפן המגולגלות לצינורות או לכדורים.
קבוצה זו כוללת את ננו-צינוריות הפחמן (או ננו-צינוריות הסיליקון ) שמעוררים עניין הן בשל חוזקם המכני והן בשל תכונותיהם החשמליות.
מולקולת הפולרן הראשונה שהתגלתה, ושהעניקת את שמה למשפחה, היא בקמינסטרפולרן (C 60), שהוכנה בשנת 1985 על ידי ריצ'רד סמאלי, רוברט קרל, ג'יימס הית' , שון או'בריאן והרולד קרוטו באוניברסיטת רייס.
השם ניתן כמחווה לבקמינסטר פולר, שאת כיפותיו הגיאודזיות היא מזכירה.
מאז נמצא כי פולרנים מופיעים בטבע.
לאחרונה, אף התגלו פולרנים בחלל החיצון.
בעשור האחרון, התכונות הכימיות והפיזיקליות של פולרנים היו נושא חם בתחום המחקר והפיתוח, וסביר שימשיכו להיות כך עוד זמן רב.
באפריל בשנת 2003, נחקרו פולרנים לשימושים רפואיים פוטנציאליים: קשירת אנטיביוטיקות ספציפיות למבנה של חיידקים עמידים ואף מיקוד לסוגים מסוימים של תאי סרטן כמו מלנומה.